ธปท.คาดลงทุนต่างประเทศได้กำไรดี
ธปท.คาดผลการดำเนินงานในการนำเงินทุนสำรองไปลงทุนในต่างประเทศปีนี้แนวโน้มกำไรดีขึ้น เหตุเงินบาทมีทิศทางอ่อนค่า
19 ก.ย. 2554

ธปท.คาดผลการดำเนินงานในการนำเงินทุนสำรองไปลงทุนในต่างประเทศปีนี้แนวโน้มกำไรดีขึ้น เหตุเงินบาทมีทิศทางอ่อนค่า 
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) เปิดเผยว่า ภาวะค่าเงินบาทในช่วงนี้มีทิศทางอ่อนค่าใกล้แตะระดับ 30.50 บาทต่อเหรียญสหรัฐ เนื่องจากความต้องการซื้อเงินเหรียญสหรัฐมีมากขึ้น ส่วนหนึ่งเพราะอุปสงค์ในประเทศยังดีทำให้ผู้นำเข้าเองก็มีความต้องการซื้อเงินเหรียญสหรัฐไว้เพื่อนำเข้าสินค้าด้วย เพราะไม่แน่ใจว่าจะอ่อนค่าลงไปอีกหรือไม่ อย่างไรก็ตามตลาดโดยรวมยังมีความสมดุล เพราะมีทั้งความต้องการซื้อและขาย 
"ช่วงนี้ฝรั่งออก แต่ไทยก็ซื้อ ทำให้ค่าเงินมีทิศทางอ่อนค่า และถ้าเงินบาทเคลื่อนไหวลักษณะนี้ ไม่แน่ว่าปีนี้การบริหารทุนสำรองหรือนำเงินทุนสำรองระหว่างประเทศไปลงทุนตามที่กฎหมายกำหนด เพื่อหาผลตอบแทนที่ดี ภายใต้ความเสี่ยงที่เหมาะสมในต่างประเทศ อาจจะได้กำไรที่ดีขึ้น เพราธปทงเองก็พยามเพิ่มการลงทุนและกระจายความเสี่ยงการลงทุนเพื่อหาผลตอบแทนที่มากขึ้น"นางผ่องเพ็ญกล่าว